L 176/28 Jurnalul Oficial al Uniunii Europene 10.7.2010 (Acte fără caracter legislativ) DIRECTIVE DIRECTIVA 2010/42/UE A COMISIEI din 1 iulie 2010 de punere în aplicare a Directivei 2009/65/CE a Parlamentului European și a Consiliului în ceea ce privește anumite dispoziţii referitoare la fuziunile fondurilor, structurile de tip „master-feeder” şi procedura de notificare (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2009/65/CE a Parlamentului European şi a Consiliului din 13 iulie 2009 de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) (1), în special arti- colul 43 alineatul (5), articolul 60 alineatul (6) literele (a) și (c), articolul 61 alineatul (3), articolul 62 alineatul (4), articolul 64 ali- neatul (4) litera (a) şi articolul 95 alineatul (1), întrucât: Informațiile care trebuie furnizate deținătorilor de titluri de participare, în conformitate cu articolul 43 alineatul (1) din Directiva 2009/65/CE, în cazul unei fuziuni trebuie să reflecte nevoile diferite ale deţinătorilor de titluri ale OPCVM-ului absorbit și ale celui absorbant şi să îi ajute să înţeleagă situația. OPCVM-ul absorbit și OPCVM-ul absorbant nu trebuie să fie obligate să includă în documentul informativ alte infor- mații decât cele menționate la articolul 43 alineatul (3) din Directiva 2009/65/CE și la articolele 3-5 din prezenta directivă. OPCVM-ul absorbit și OPCVM-ul absorbant pot însă să adauge alte informații care prezintă importanță în contextul fuziunii propuse. () JOL 302, 17.11.2009, p. 32. (3) Completarea documentului informativ întocmit în temeiul articolului 43 alineatul (1) din Directiva 2009/65/CE cu un rezumat nu trebuie să scutească OPCVM-ul de obligația de a evita utilizarea unor explicații lungi sau tehnice în restul documentului informativ. Informațiile care trebuie furnizate deținătorilor de titluri de participare ale OPCVM-ului absorbant în temeiul articolu- lui 43 alineatul (1) din Directiva 2009/65/CE trebuie să plece de la ipoteza că aceştia sunt deja destul de familiar- izaţi cu caracteristicile OPCVM-ului absorbant, drepturile de care dispun raportat la acesta și modalitatea sa de func- ționare. Prin urmare, documentul trebuie să se concentreze pe operațiunea de fuziune și impactul său potențial asupra OPCVM-ului absorbant. Trebuie armonizat modul în care sunt prezentate investi- torilor informațiile prevăzute la articolele 43 și 64 din Directiva 2009/65/CE. Aceste informații trebuie să permită deținătorilor de titluri de participare să decidă în cunoştință de cauză dacă doresc să investească în continuare sau să ceară răscumpărarea atunci când un OPCVM este parte la o fuziune, se transformă într-un OPCVM de tip „feeder” sau îşi schimbă OPCVM-ul de tip „master”. Deţinătorii de titluri de participare trebuie să aibă cunoştință de schimbarea majoră prin care trece OPCVM-ul și să fie în măsură să cit- ească informațiile. Din acest motiv, informațiile trebuie adresate personal deţinătorilor de titluri de participare fie pe hârtie, fie pe alt suport durabil, precum mesajul electro- nic (e-mail). Utilizarea mijloacelor electronice trebuie să permită OPCVM-ului să furnizeze informațiile cu costuri mai mici. Prezenta directivă nu trebuie să impună OPCVM- urilor obligația să informeze în mod direct deţinătorii de titluri de participare, dar trebuie să țină seama de situația specială din anumite state membre în care OPCVM-urile sau societățile lor de administrare, din motive juridice sau